**SZOMBATHELY MEGYEI JOGÚ VÁROS KÖZGYŰLÉSÉNEK**

**…/2013. (… …) önkormányzati rendelete**

**a közművelődési, közgyűjteményi feladatokról és ellátásuk módjáról szóló 7/2008. (IV. 29.) rendelet módosításáról**

Szombathely Megyei Jogú Város Közgyűlése a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 77. §-ában kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

1. **§**

Az 1. § hatályát veszti.

1. **§**

A 3. § helyébe az alábbi rendelkezés lép:

„**3. §**

E rendelet hatálya kiterjed:

1. Szombathely Megyei Jogú Város közigazgatási területén a közművelődési szolgáltatásokat igénybevevő természetes személyekre,
2. Szombathely Megyei Jogú Város Önkormányzata által fenntartott és működtetett közművelődési és közgyűjteményi intézményekre,
3. a civil szervezetek közművelődési tevékenységére, amennyiben az önkormányzattal feladat-ellátási megállapodást kötöttek, vagy az önkormányzattól támogatásban részesülnek,
4. a közművelődési célú vállalkozásokra, amennyiben az önkormányzattal feladat-ellátási megállapodást kötöttek, vagy az önkormányzattól támogatásban részesülnek.”
5. **§**

A 4. § hatályát veszti.

1. **§**

A 5. § helyébe az alábbi rendelkezés lép:

**„5. §**

Szombathely Megyei Jogú Város Önkormányzata a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény (Továbbiakban: Kultv.)55. §-ában és 76. §-ában foglalt feladatokon túlmenően egyéb közgyűjteményi és közművelődési feladatokat is biztosíthat, amelyekre külön feladat-ellátási megállapodást köthet.”

1. **§**

A 6. § helyébe az alábbi rendelkezés lép:

**„6. §**

**Közművelődési tevékenységek**

Szombathely Megyei Jogú Város Önkormányzata közművelődési alapfeladatai az alábbiak:

(1) az iskolarendszeren kívüli, öntevékeny, önképző, szakképző tanfolyamok, életminőséget és életesélyt javító tanulási, felnőttoktatási lehetőségek, népfőiskolák megteremtése, amelynek érdekében kiemelt feladatként kezeli:

a) Szombathely város lakossága élet- és munkaképessége növekedése érdekében a mentális kultúrát, önismeret-fejlesztő alkalmak, tanfolyamok, táborok szervezését, bemutatók, konzultációk, fórumok kínálatát, a természetbarát, környezetvédő közösségek népszerűsítését, segítését,

b) a szociálisan vagy egyéb ok miatt hátrányos helyzetben lévő és a fogyatékkal élők gondjaihoz igazodó ismeretek, képességek, önsegítő, öntevékeny lehetőségek felkutatásának segítését és művelődési közösségeiknek szakmai támogatását,

c) az iskolán kívüli felnőttképzést kiegészítő lehetőségek: nyelvi, számítástechnikai tanfolyamok szervezését; az élethosszig tartó tanulás támogatását, az elektronikus ügyintézés megismertetését a lakosság körében; az emberi kommunikáció új formáinak, valamint az információszerzés rohamos változásainak terjesztését, megismertetését; az iskolában megszerzett alapműveltség és szakképzés megújítását. A szülők, nevelők együttes nevelőtevékenységének hatékonyságfejlesztő alkalmak, folyamatok kezdeményezését, az aktuális kérdésekről az ismeretterjesztés kínálatának bővítését,

d) az iskolarendszeren kívüli oktatás támogatása a nyilvános könyvtári ellátás segítségével.

(2)Szombathely város környezeti, szellemi, művészeti értékeinek, hagyományainak feltárása, megismertetése, a városban lévő művelődési szokások gondozása, gazdagítása, amelynek érdekében kiemelt feladatként kezeli:

a) Szombathely város környezeti, szellemi értékeinek, hagyományainak feltárását, megismertetését helytörténeti információk, dokumentumok gyűjtését,

b) a helyi értéket védő, gazdagító összefogások ösztönzését, a helytörténeti, településtörténeti rendezvények, helyi ünnepek, műsorok, bemutatók, találkozók, fesztiválok, vetélkedők támogatását. Ösztönzi a közösségi emlékezet gazdagításához a kulturális élet eseményeiről a dokumentumok gyűjtését, őrzését, közismertté tételét,

c) elősegíti Szombathely és környezete természeti, környezeti, művészeti, népművészeti, közösségi értékeinek, kiemelkedő személyiségei tevékenységének bemutatását, elismertetését, ismertté tételét.

(3) Az egyetemes, a nemzeti, a nemzetiségi és más kisebbségi kultúra értékeinek megismertetése, a befogadás elősegítése, az ünnepek kultúrájának gondozása, melynek érdekében kiemelt feladatként kezeli:

a) az élet minőségi gazdagításához, az ünnepek együttes öröméhez, az esztétikai élmények megéléséhez, az egyetemes, a kisebbségi, a helyi kultúra értékének megismeréséhez művelődési alkalmak, folyamatok biztosítását,

b) a színházi előadások, hangversenyek, kiállítások széleskörű kínálatának biztosítását, irodalmi estek, filmklubok, művészeti, baráti körök szervezését,

c) népművészeti, hagyományőrző közösségek életre hívását, működésének segítését, találkozók, fesztiválok rendezését,

d) elősegíti a nemzeti, kisebbségi, etnikai rendezvények, helyi ünnepek, évfordulók; a világi és egyházi hagyományos ünnepek közismertté tételét,

e) a különböző korosztályok eltérő szórakozási és közösségi igényeihez kulturált lehetőségeket, speciális kisközösségek szervezését támogatja,

f) a hazai és nemzetközi kulturális értékek (információk és dokumentumok) gyűjtése, megőrzése, feltárása és rendelkezésre bocsátása.

(4)Az ismeretszerző, az amatőr alkotó, művelődési közösségek tevékenységének támogatása, melynek érdekében kiemelt feladatként kezeli:

a) az amatőr művészeti csoportok, körök, klubok, társaságok, egyesületek, együttesek, közösségek tartalmi munkájának szakmai segítését, anyagi és infrastrukturális támogatását, közművelődési színtér biztosítását,

b) tanfolyamok, alkotóműhelyek és táborok kínálatának szélesítését,

c) a népművészet hagyományos tevékenységének gyakorlásához infrastrukturális és anyagi segítség nyújtását, a népi, iparművészeti tevékenységek fejlesztéséhez tanfolyamok, nyári táborok szervezését, bemutatók, kiállítások rendezését, tehetséggondozást,

e) ismeretszerző információk biztosítását közgyűjtemények támogatásával.

(5)A helyi társadalom kapcsolatrendszerének, közösségi életének, érdekérvényesítésének segítése, amelynek érdekében kiemelt feladatként kezeli:

a) különböző életkorú érték- és érdekrendszerű civil közösségek művelődési szándékainak támogatását,

b) a településfejlesztő természet-, környezet- és érdekvédő, közéleti, helytörténeti, tudományos körök, egyesületek összefogását, számukra fórumok, bemutató estek szervezését,

c) a különböző rétegek és korosztályok együttműködési alkalmának, tevékenységének támogatását. Az ifjúság érdekérvényesítési, művelődési kezdeményezéseinek intézményi segítését,

d) önigazgatási fórumok, vitaestek, találkozók szervezését, szolidaritási akciók fogadását, különböző civil közösségek közötti együttműködés kezdeményezését, közösségi tér biztosítását,

e) közhasznú információk szolgáltatását.

(6) A különböző kultúrák közötti kapcsolatok kiépítésének és fenntartásának segítése, amelynek érdekében kiemelt feladatként kezeli:

a) különböző művelődési alkalmak kínálatát, együttműködési lehetőségek szervezését a helyi közművelődés szereplőivel,

b) az egymástól eltérő jellegű, tárgyú és műfajú kulturális értékek találkozóinak segítését, közös programok, fórumok szervezésének ösztönzését,

c) kapcsolatépítést a közművelődés megyei, regionális, országos szervezeteivel, a határon túli magyarság művelődési közösségeivel, a testvérvárosok kulturális intézményeivel, művelődési, művészeti egyesületeivel.

(7) A szabadidő kulturális célú eltöltéséhez szükséges feltételek biztosítása, amelynek érdekében kiemelt feladatként kezeli:

a) a közművelődési, közgyűjteményi intézményekben, a közösségi színtereken a polgárok tájékozódásához, a közösségi művelődéshez, alkotó tevékenységének elősegítéséhez és rekreációjához a célnak megfelelő, esztétikus környezet és infrastruktúra, valamint az adott tevékenységet segítő animáló szakemberek biztosítását,

b) a szabadidő kulturált eltöltésének támogatása közkönyvtári szolgáltatásokkal.

(8) Egyéb művelődési lehetőségek biztosítása, amelynek érdekében kiemelt feladatként kezeli:

a) a közművelődési, a közgyűjteményi intézményekben kulturális szolgáltatások és információk nyújtását, a művelődést szolgáló árucikkek forgalmazását,

b) nyilvánosság megteremtését a helyi médián keresztül,

c) közérdekű, közhasznú kiállítások rendezését, vándoroltatását, programok szervezését,

d) a kulturális turizmus segítését,

e) a lakosság különböző művelődési célú, illetve közösségi tér igényű programjának segítését, közművelődési szintér biztosítását.”

1. **§**

A 7. § helyébe az alábbi rendelkezés lép:

**„7. §**

(1) Az önkormányzat kötelező közművelődési, közgyűjteményi feladatait elsősorban saját fenntartású közművelődési intézményein (AGORA Szombathelyi Kulturális Központ, Berzsenyi Dániel Megyei és Városi Könyvtár) keresztül végzi.

(2) Az önkormányzati kötelező feladatok ellátásába bekapcsolódnak a peremkerületi civil szervezetek, amelyek a közművelődési feladataikat az Önkormányzattal kötött feladat-ellátási megállapodás alapján végzik.

(3) Az Önkormányzat az önként vállalt közművelődési feladatát az alábbi intézmények alaptevékenységhez kötődő közművelődési feladatain keresztül végzi: a Savaria Szimfonikus Zenekar, a Weöres Sándor Színház Nonprofit Kft., a Mesebolt Bábszínház, a Savaria Megyei Hatókörű Városi Múzeum közvetítésével.

(4) Az Önkormányzat a közművelődési, közgyűjteményi feladatok ellátására a kulturális ügyekkel foglalkozó bizottság javaslata alapján a Kultv-ben meghatározott követelményeknek megfelelő jogi személlyel (közművelődési, közgyűjteményi intézménnyel), civil szervezettel (egyesülettel, alapítvánnyal), illetve magánszeméllyel (közművelődési, könyvtári szakemberrel) közművelődési megállapodást köthet.

(5) Az Önkormányzat a közművelődési, közgyűjteményi feladatok ellátása érdekében más szerv, vagy szervezet által fenntartott, illetve működtetett közművelődési szervezetek, illetve intézmények részére támogatást nyújthat városi közművelődési, közgyűjteményi feladatok ellátására.

(6) A jelen rendelet 7. § (4)-(5) bekezdésében foglalt, az Önkormányzat által a közművelődési, közgyűjteményi célú tevékenységet folytatóknak nyújtott támogatás nem veszélyeztetheti az Önkormányzat kötelezően ellátandó feladatainak megvalósítását.”

1. **§**

A 8. § helyébe az alábbi rendelkezés lép:

**„8. §**

Az Önkormányzat a közművelődési, közgyűjteményi feladatai ellátása során együttműködik az alábbi szervezetekkel:

* 1. a helyi nevelési-oktatási intézményekkel,
  2. a helyi kulturális tevékenységet végző gazdasági társaságokkal, magánszemélyekkel,
  3. a helyi közművelődési célú, vagy részben ilyen tevékenységet folytató civil szervezetekkel, autonóm kulturális közösségekkel,
  4. egyházakkal,
  5. nemzetiségi önkormányzatokkal,
  6. más települési önkormányzatokkal.”

1. **§**

A 9. § helyébe az alábbi rendelkezés lép:

**„9. §**

* + - 1. Az Önkormányzat éves költségvetési rendeletében határozza meg az intézményfenntartás, beruházás, fejlesztés kiadásait, valamint az egyes közművelődési, közgyűjteményi tevékenységet folytató szervezetek, intézmények támogatását.
      2. Az Önkormányzat az éves költségvetési rendeletében biztosítja azt a pénzügyi keretet, amellyel pályázati úton, vagy egyedi kérelem alapján civil szervezetek, gazdasági társaságok, magánszemélyek kulturális tevékenységét támogatja.
      3. A közművelődési, közgyűjteményi tevékenység finanszírozásába a fentieken túl költségvetésen kívüli források is bevonhatók (mecenatúra, szponzorálás, pályázatok), amely források felkutatása és hasznosítása elsőrendű érdek a minél szélesebb körű igényérvényesítés elősegítése céljából.”

1. **§**

A 10. § helyébe az alábbi rendelkezés lép:

**„10. §**

**A TÁJÉKOZTATÁS FORMÁI**

Az Önkormányzat közművelődési, közgyűjteményi intézményeinek kiadványai (rendszeres, időszakos kiadványok, reklám- és marketing tevékenység), elektronikus felületei, a helyi sajtó, az Önkormányzat hivatalos médiumai, illetve a város internetes honlapja útján gondoskodik arról, hogy a művelődési lehetőségekről (rendezvényekről, tanfolyamokról, képzési lehetőségekről, irodalmi, művészeti, zenei kiadványokról stb.) széles körben tájékoztatást kapjon Szombathely Megyei Jogú Város lakossága.”

1. **§**

A 11. § hatályát veszti.

1. **§**

A 12. § (2) bekezdése – és ezzel együtt a rendelet valamennyi függeléke – hatályát veszti.

**12.§**

Ez a rendelet a kihirdetést követő napon lép hatályba.

/: Dr. Puskás Tivadar :/ /: Dr. Gaál Róbert :/

polgármester jegyző

**Indokolás**

**a közművelődési, közgyűjteményi feladatairól és ellátásuk módjáról szóló 7/2008. (IV.29.) önkormányzati rendelet módosításához**

**1.§**

A jogalkotásról szóló 2010. évi CXXX. törvény 3. §-a értelmében jogszabályban nem ismételhető meg az Alaptörvény vagy olyan jogszabály rendelkezése, amellyel a jogszabály az Alaptörvény alapján nem lehet ellentétes. Előzőek miatt szükséges e hatályon kívül helyezése.

**2. §**

A rendelet 3. §-át a Vas Megyei Önkormányzat Közgyűlése és Szombathely Megyei Jogú Város Önkormányzatának Közgyűlése között létrejött Kulturális Intézményeket Fenntartó Társulás 2011. december 31. napjával történt megszűnése miatt indokolt módosítani.

**3.§**

A jogalkotásról szóló 2010. évi CXXX. törvény 3. §-a értelmében jogszabályban nem ismételhető meg az Alaptörvény vagy olyan jogszabály rendelkezése, amellyel a jogszabály az Alaptörvény alapján nem lehet ellentétes. Előzőek miatt szükséges e szakasz hatályon kívül helyezése.

**4.§**

A jogalkotásról szóló 2010. évi CXXX. törvény 3. §-a értelmében jogszabályban nem ismételhető meg az Alaptörvény vagy olyan jogszabály rendelkezése, amellyel a jogszabály az Alaptörvény alapján nem lehet ellentétes.

**5.§**

A jogalkotásról szóló 2010. évi CXXX. törvény rendelkezéseinek megfelelő jogszabályi jelölés miatt szükséges ennek a szakasznak a módosítása.

**6.§**

2013. január 1. napjával Szombathely Megyei Jogú Város Önkormányzata fenntartásába került a Berzsenyi Dániel Megyei és Városi Könyvtár, továbbá a Klebelsberg Intézményfenntartó Központhoz került az Oladi Általános Művelődési Központ, melynek közművelődési feladatait az AGORA Szombathelyi Kulturális Központ látja el. A Kulturális Intézményeket Fenntartó Társulás 2011. december 31. napjával történt megszűnése miatt Önkormányzatunk a Megyei Művelődési és Ifjúsági Központon keresztül nem lát el közművelődési feladatot. Előzőek miatt szükséges a rendelet e szakaszának módosítása.

**7.§**

A Vas Megyei Önkormányzat Közgyűlése és Szombathely Megyei Jogú Város Önkormányzatának Közgyűlése között létrejött Kulturális Intézményeket Fenntartó Társulás 2011. december 31. napjával megszűnt. A változást szükséges átvezetni a rendeleten is.

**8.§**

A közművelődési feladatok finanszírozásának lényeges eleme a civil szervezetek támogatása, melynek módja a rendeletbe beépítésre kerül.

**9.§**

E rendelkezés pontosítása szükséges e rendelet legutóbbi módosítása óta eltelt időszakban bekövetkezett változások miatt.

**10.§**

A jogalkotásról szóló 2010. évi CXXX. törvény 3. §-a értelmében jogszabályban nem ismételhető meg az Alaptörvény vagy olyan jogszabály rendelkezése, amellyel a jogszabály az Alaptörvény alapján nem lehet ellentétes. Előzőek miatt szükséges e szakasz hatályon kívül helyezése.

**11.§**

A kulturális szervezetek alapító okiratai nem képezhetik jogszabály mellékletét, így szükséges azok jogszabályból való törlése.